02/01/2018 | Administración LocalMunicipal
Culleredo
Economía, Facenda e Réxime Interior
Convocatoria e bases da convocatoria do proceso selectivo Inspector/a da Policía Local de Culleredo (promoción interna)

Aprobadas pola Xunta de Goberno Local do 11 de decembro de 2017. CONVOCATORIA Convócanse probas selectivas para cubrir polo sistema de concurso-oposición, a seguinte praza vacante do Cadro de persoal do Concello de Culleredo: • Relación de servizo: persoal funcionario de carreira • Escala: administración especial • Subescala: servizos especiais • Clase: policía local • Denominación: inspector/a • Grupo titulación: A2 • Número de prazas: 1 Esta convocatoria está incluída na “Medida 7 – Proceso selectivo. Promoción interna” do Plan de emprego 2016-2019 do Concello de Culleredo, que foi negociado na Mesa xeral de negociación e asinado polas/os representantes da administración e das organizacións sindicais CSIF, CCOO e UGT o día 04/11/2016. O Plan de emprego 2016-2019 foi aprobado polo Pleno municipal en sesión celebrada o día 24/11/2016. A praza obxecto desta convocatoria está incluída na Oferta de emprego público para o ano 2017, aprobada na Xunta de goberno local en sesión celebrada o día 17/07/2017 e publicada no Boletín oficial da provincia do 04/08/2017. A presente convocatoria rexerase polas Bases xerais para a selección de persoal funcionario de carreira e persoal laboral fixo aprobadas pola Xunta de Goberno Local en sesión de 20/03/2017 e publicadas no Boletín oficial da provincia de 05/04/2017, e polas seguintes Bases específicas da convocatoria: BASES ESPECÍFICAS DA CONVOCATORIA 1. REQUISITOS DOS CANDIDATOS.1.1. Para ser admitidos no proceso selectivo, as/os aspirantes terán que reunir no día de finalización do prazo de presentación de solicitudes, os seguintes requisitos: • Ser funcionario/a de carreira do corpo da Policía local de Culleredo, cun mínimo de tres anos continuados de servizo activo na categoría de Oficial, computándose tamén neste caso o tempo de segunda actividade por causa de embarazo e lactación. • Estar en posesión, ou en condicións de obtela, da titulación académica de diplomada/o universitario, enxeñeira/o, arquitecta/o ou equivalentes. Para os efectos de equivalencia de titulación só se admitirán as recoñecidas polo ministerio competente na materia como títulos académicos de carácter oficial e validez en todo o territorio nacional, debendo achegarse a correspondente declaración oficial de equivalencia, ou disposición na que se estableza a mesma e, se é o caso, o BOE en que se publica. No caso de titulacións obtidas no estranxeiro, deberán posuír o documento que acredite a súa homologación. • Non ter sido sancionado/a por falta grave ou moi grave, ou telas canceladas. • Pago da taxa de dereitos de exame. O importe a pagar será 95,57 € (ordenanza fiscal número 13, BOP 04/12/2008). O pago da taxa farase mediante ingreso na conta bancaria ES79-2080-0065-3731-1000-0020 do Concello de Culleredo. De acordo coa mencionada ordenanza fiscal, a non presentación ás probas selectivas non dará lugar á devolución da taxa. Si dará lugar á devolución da taxa a exclusión do aspirante do proceso selectivo.2. SOLICITUDES 2.1. As persoas interesadas en tomar parte neste proceso de provisión terán que facelo constar en instancia segundo modelo que se facilitará na páxina web do Concello (www.culleredo.es). 2.2. Para poder ser admitido no proceso selectivo, deberá achegarse á instancia orixinal ou copia compulsada da seguinte documentación: • Certificado acreditativo de ser funcionario/a de carreira do corpo da Policía local de Culleredo, cun mínimo de tres anos continuados de servizo activo na categoría de Oficial, e de non ter sido sancionado/a por falta grave ou moi grave, ou telas canceladas. • Título ou acreditación do requisito de titulación. • Xustificante do pago da taxa de dereitos de exame. • Relación dos méritos que se acrediten, por cada un dos apartados de que conste o concurso. • Documentación acreditativa dos méritos alegados. No concurso non se terán en conta os documentos que non queden debidamente acreditados dentro do prazo de presentación de instancias. No caso de certificados a emitir polo propio Concello de Culleredo, bastará con unir xustificante da súa solicitude. Non será necesario presentar aqueles documentos que xa se atopen en poder do Concello de Culleredo, debendo facer constar esta circunstancia na “Relación dos méritos que se acrediten”. 2.3. A convocatoria e as súas bases publicaranse no Boletín Oficial da Provincia, así como un anuncio delas no Diario Oficial de Galicia e no Boletín Oficián do Estado, no que contste o concello convocante, o número de prazas que se convocan, a escala e categoría a que pertencen, o sistema de acceso e unha cita dos boletíns oficiais en que figuren as bases correspondentes, que serán vinculantes para a Administración, os tribunais que avalíen as probas selectivas e as persoas participantes. O prazo para a presentación das solicitudes será de vinte días naturais contados dende o seguinte ao da publicación do anuncio da convocatoria no Boletín Oficial do Estado.2.4. A presentación de solicitudes poderá realizarse no Rexistro xeral do Concello de Culleredo ou en calquera das formas establecidas no artigo 16 da Lei 39/2015, de 1 de outubro, do procedemento administrativo común das administracións públicas. O horario do Rexistro xeral do Concello de Culleredo é de 09:00 a 14:00 horas de luns a venres.3. ADMISIÓN DE ASPIRANTES.3.1. Lista provisional. Unha vez que remate o prazo de presentación de instancias, o alcalde/sa ou concelleiro/a delegado/a ditará resolución na que se declarará aprobada a lista provisional dos/as aspirantes admitidos e excluídos, con indicación das causas de exclusión, de ser o caso. Indicaranse asi mesmo as/os aspirantes que quedan eximidos da realización do exame de galego. Esta resolución publicarase no Boletín Oficial da Provincia, no taboleiro de anuncios e na páxina web do Concello (www.culleredo.es). 3.2. Prazo reclamacións. As/os aspirantes non admitidos disporán dun prazo de 10 días hábiles, contados desde o seguinte ao da publicación da lista provisional de admitidos e excluídos no Boletín Oficial da Provincia, co fin de emendar o defecto que motivara a súa non admisión.3.3. Lista definitiva. Unha vez que remate o prazo de reclamacións, o alcalde/sa ou concelleiro/a delegado/a ditará resolución na que se aprobará a lista definitiva de aspirantes admitidos e excluídos. Na mesma resolución establecerase o lugar, data e hora de celebración do primeiro exercicio. Esta resolución publicarase no Boletín Oficial da Provincia, no taboleiro de anuncios e na páxina web do Concello (www.culleredo.es). 4. TRIBUNAL 4.1. O tribunal estará composto por un/unha presidenta/e, catro vogais e un/unha secretario/a con voz e sen voto. Todos os membros do tribunal serán funcionarios/as de carreira do subgrupo A2 ou superior.4.2. A composición nominativa do tribunal (titulares e suplentes) determinarase na mesma resolución pola que se aprobe a lista definitiva de aspirantes admitidos e excluídos.4.3. Os membros do tribunal terán que absterse de intervir, notificando esta circunstancia ao alcalde/sa ou concelleiro/a delegado/a, cando concorran neles circunstancias das previstas no artigo 23 da Lei 40/2015 de réxime xurídico do sector público ou se encargaran das tarefas de preparación de aspirantes a probas selectivas nos cinco anos anteriores á publicación desta convocatoria. O alcalde/sa ou concelleiro/a delegado/a poderá solicitar dos membros do tribunal declaración expresa de non atoparse incursos na obriga de abstención regulada nesta base. As/os aspirantes poderán recusar aos membros do tribunal cando concorran as circunstancias de abstención reguladas nesta base.4.4. O tribunal non poderá constituírse sen a presenza, polo menos, do/a presidente, o/a secretario/a e un/ha vogal. Todos os membros do tribunal terán voz e voto. O tribunal queda autorizado para resolver cantas dúbidas poidan presentarse e para adoptar os acordos que garantan a boa orde da convocatoria, en todo o non previsto polas presentes bases e normativa aplicable. O procedemento de actuación do tribunal axustarase ao disposto na Lei 40/2015 de réxime xurídico do sector público.4.5. Por resolución do alcalde/sa ou concelleiro/a delegado/a poderase dispoñer a incorporación de asesores especialistas para as probas que se estime pertinentes, limitándose estes asesores a prestar a súa colaboración nas súas especialidades técnicas.4.6. Aos membros e asesores do tribunal se lles aboarán asistencias, de acordo co establecido no Real Decreto 462/2002 de 24 de maio, sobre indemnizacións por razón do servizo.5. PROCESO SELECTIVO.5.1. O proceso selectivo constará das seguintes dúas fases: A) Concurso; B) Oposición. A/o aspirante que resulte aprobado deberá superar un Curso de capacitación para a nova categoría na Academia Galega de Seguridade Pública, que será obrigatorio e necesario para poder tomar posesión como funcionario de carreira no novo posto ao que acceda.5.2. Cualificación final. A cualificación final será a suma das cualificacións ponderadas da fase de oposición e da fase de concurso, de forma que lle corresponda unha porcentaxe máxima do 40 % ao concurso e do 60% á oposición. A cualificación ponderada da fase de concurso será igual á puntuación acadada na fase de concurso, multiplicada por 4 (catro) e dividida por 24 (vintecatro), expresándose o resultado con tres decimais sen redondeo. A cualificación ponderada da fase de oposición será igual á puntuación final da fase de oposición, multiplicada por 6 (seis) e dividida por 10 (dez), expresándose o resultado con tres decimais sen redondeo. A. FASE DE CONCURSO. Consiste na comprobación, avaliación e cualificación dos méritos alegados e xustificados. Esta fase non é de carácter eliminatorio, e a súa puntuación non poderá aplicarse para superar os exercicios da fase de oposición. Realizarase con carácter previo á fase de oposición, non tendo que mediar prazo previo algún entre a publicidade das cualificacións da fase de concurso e o chamamento de aspirantes e inicio da fase de oposición. A puntuación máxima a acadar en total na fase de concurso será de 28 puntos. Os méritos valoraranse segundo o seguinte baremo: A.1. Titulacións académicas As titulacións que se baremarán serán as seguintes: • Título universitario de posgrao, doutor ou equivalente: 3,00 puntos. • Título universitario de grao, licenciado, arquitecto, enxeñeiro ou equivalente: 2,00 puntos. • Técnico superior, diplomado universitario, enxeñeiro técnico, arquitecto técnico, diplomado superior en criminoloxía, ciencias policiais ou equivalente: 1,50 puntos. • Bacharel, técnico ou equivalente: 0,50 puntos. A puntuación máxima a acadar neste apartado A.1 será de 4,00 puntos. Non se valorará a titulación requirida para o acceso á categoría á que se aspira, agás que se posúa máis dunha. Tampouco se terán en conta, para os efectos de valoración, as titulacións necesarias ou as que se empregasen como vía de acceso para a obtención dunha titulación superior xa valorada. Para os efectos de equivalencia de titulación só se admitirán as recoñecidas polo ministerio competente na materia como títulos académicos de carácter oficial e validez en todo o territorio nacional, debendo achegarse polo aspirante a correspondente declaración oficial de equivalencia, ou disposición na que se estableza esta e, se é o caso, o BOE en que se publica. Só se valorarán os títulos antes citados, non os cursos realizados para a súa obtención. A.2. Antigüidade Para os efectos de valoración da antigüidade só serán tidos en conta os servizos prestados como funcionario de carreira, de acordo co seguinte detalle: • Por cada ano de servizos ou fracción superior a seis meses prestados nos corpos de policía local: 0,20 puntos. • Por cada ano de servizos ou fracción superior a seis meses prestados noutros corpos e forzas de seguranza: 0,10 puntos. • Por cada ano de servizos ou fracción superior a seis meses prestados noutros corpos das administracións públicas: 0,05 puntos. A puntuación máxima a acadar neste apartado A.2 será de 4,00 puntos. A.3. Formación e docencia A.3.1. Formación profesional continua A.3.1.1. Os cursos de formación profesional ou outras actividades formativas desenvoltas directamente pola Academia Galega de Seguridade Pública, ou mediante convenios ou protocolos de colaboración con concellos, deputacións e outras entidades públicas, serán valorados de acordo ao seguinte baremo: • Cada hora presencial en actividades con exame de aproveitamento: 0,025 puntos. • Cada hora a distancia en actividades con exame de aproveitamento: 0,020 puntos. • Cada hora en actividades formativas de asistencia presencial: 0,015 puntos. • Cada hora en actividades formativas de asistencia en formación en liña: 0,010 puntos. A.3.1.2. Os cursos de manifesto interese policial homologados pola Academia galega de Seguridade Pública, superados nas universidades, administracións públicas ou a través dos plans de formación continua, serán valorados de acordo ao seguinte baremo: • Ata 20 horas lectivas: só asistencia 0,20 puntos; aproveitamento 0,30 puntos. • Entre 21 e 40 horas lectivas: só asistencia 0,35 puntos; aproveitamento 0,50 puntos. • Entre 41 e 70 horas lectivas: só asistencia 0,45 puntos; aproveitamento 0,65 puntos. • Entre 71 e 100 horas lectivas: só asistencia 0,50 puntos; aproveitamento 0,75 puntos. • Entre 101 e 200 horas lectivas: só asistencia 0,75 puntos; aproveitamento 1,00 punto. • Máis de 200 horas lectivas: só asistencia 1,00 punto; aproveitamento 1,30 puntos. Non se terán en conta, para os efectos de valoración: os cursos obrigatorios que formen parte do proceso de selección para o acceso a calquera categoría ou emprego dos corpos e forzas de seguranza; os cursos repetidos, agás que transcorrese un período superior a cinco anos desde a finalización do primeiro curso, e os cursos necesarios para a obtención das titulacións da epígrafe “A.1 – Titulacións académicas” deste baremo, nin a superación de materias destes. A.3.2. Docencia A.3.2.1. A participación como profesor en cursos ou outras actividades formativas desenvoltas directamente pola Academia galega de Seguridade Pública, ou mediante convenios ou protocolos de colaboración con concellos, deputacións e outras entidades públicas, dirixidos en particular aos corpos de policía local, ou tamén ao colectivo dos corpos e forzas de seguranza, valoraranse por hora impartida a razón de: • Cada hora en actividades formativas de asistencia presencial: 0,020 puntos. • Cada hora en actividades de formación en liña: 0,015 puntos. A.3.2.2. A participación como profesor en cursos ou outras actividades formativas de manifesto interese policial dirixidos en particular aos corpos de policía local, ou tamén ao colectivo das forzas e corpos de seguranza, desenvoltas nas universidades, administracións públicas ou a través dos plans de formación continua, valoraranse por hora impartida a razón de: • Cada hora en actividades formativas de asistencia presencial: 0,015 puntos. • Cada hora en actividades de formación en liña: 0,010 puntos. O mesmo curso impartido en máis dunha ocasión só computará unha vez, agás que transcorrese un período superior a cinco anos desde a súa impartición. Os méritos desta epígrafe A.3. deberán acreditarse dentro do prazo establecido nas presentes bases, mediante a presentación dos diplomas ou certificados correspondentes, que expresarán claramente os contidos xerais e as horas de formación ou docencia, se é o caso. A puntuación máxima a acadar neste apartado A.3 será de 8,00 puntos. A.4. Distincións e recompensas oficiais • Placa individual ao mérito da policía local: 2,00 puntos. • Placa colectiva ao mérito da policía local: 1,5 puntos. • Medalla ao mérito da policía local: 1,00 punto. • Medalla ou cruz ao mérito policial doutros corpos: 0,75 puntos. • Distinción do órgano colexiado competente do concello: 0,25 puntos. A puntuación máxima a acadar neste apartado A.4 será de 2,00 puntos. A.5. Idiomas O coñecemento doutro idioma distinto ao español e ao galego, acreditado por certificado de Escola Oficial de Idiomas, valorarase a razón de: a) Ciclos. • Certificado de superación do ciclo elemental: 1,00 punto. • Certificado de superación do ciclo superior: 2,00 puntos. b) Niveis. • Certificado superación nivel básico: 0,65 puntos. • Certificado superación nivel intermedio: 1,30 puntos. • Certificado superación nivel avanzado: 2,00 puntos. Só se terá en conta o ciclo ou nivel de máis valor dos que se acrediten. A puntuación máxima a acadar neste apartado A.5 será de 4,00 puntos. A.6. Lingua galega • Celga 1: 0,25. • Celga 2: 0,50. • Celga 3: 0,75. • Celga 4: 1,00. • Curso de iniciación: 0,75. • Curso de perfeccionamento: 1,00. • Curso de linguaxe administrativa nivel medio: 1,50. • Curso de linguaxe administrativa nivel superior: 2,00. Só se terá en conta o título de máis nivel dos que se acrediten. A puntuación máxima a acadar neste apartado A.6 será de 2,00 puntos. A.7. Puntuación específica para as situacións de maternidade, paternidade e coidado de familiares O persoal funcionario que estea a utilizar ou utilizase nos últimos cinco anos unha licenza de maternidade, unha licenza de paternidade, unha redución de xornada ou unha excedencia para o coidado de familiares, será cualificado con 0,10 puntos por mes en cada unha das situacións sinaladas e ata un máximo de 4,00 puntos. B. FASE DE OPOSICIÓN. A fase de oposición constará de dous exercicios de carácter eliminatorio. Realizarase con carácter posterior á fase de concurso. A puntuación final da fase de oposición de cada aspirante será a media aritmética das cualificacións do primeiro e do segundo exercicio. Ás/aos aspirantes que tiveran superado algún exercicio da fase de oposición nunha convocatoria anterior, poderán conservar a nota obtida nestes exercicios, sempre e cando o contido do temario e a forma de cualificación dos exercicios, sexan idénticos. Primeiro exercicio – Exercicio de carácter teórico Consistirá na contestación por escrito dun cuestionario de 120 preguntas tipo test, con 4 alternativas de resposta cada unha. Os aspirantes disporán dun tempo máximo de 2 horas para a súa realización. A proba cualificarase de 0 a 10 puntos, sendo preciso acadar 5 puntos como mínimo, para non quedar eliminado/a. A cualificación farase atendendo a seguinte fórmula: N=(A-F/3)/12. Sendo N= nota final da proba; A= preguntas acertadas; F= preguntas falladas ou non respondidas. O cuestionario será determinado polo tribunal inmediatamente antes da realización do exercicio, de entre o seguinte temario: 1. O Estado. concepto. Elementos. A división de poderes. Funcións. Organización do Estado español. Constitución. concepto e clases. O poder constituínte. Antecedentes constitucionais en España. A constitución española de 1978. Estrutura e contido. A reforma da constitución española. O Estado español como Estado social e democrático de dereito. Dereitos e deberes constitucionais; clasificación e diferenciación.2. Dereitos fundamentais e liberdades públicas I: dereito á vida e integridade. Liberdade ideolóxica, relixiosa e de culto. Dereito á liberdade e seguranza. Dereito á honra, á intimidade persoal e familiar e á propia imaxe. A inviolabilidade do domicilio e o segredo das comunicacións. A liberdade de residencia e de circulación. O dereito á liberdade de expresión recoñecido no artigo 20 da constitución.3. Dereitos fundamentais e liberdades públicas II: Dereito de reunión. Dereito de asociación. Dereito á participación nos asuntos públicos e ao acceso a funcións e cargos públicos. A tutela xudicial efectiva e a prohibición de indefensión. A imposición de condena ou sanción do artigo 25 da constitución, sentido das penas e medidas de seguranza.4. Prohibición de tribunais de honra. O dereito á educación e a liberdade de ensino. Dereito á sindicación e á folga, especial referencia aos membros das forzas e corpos de seguranza. Dereito de petición.5. Dereitos e deberes dos cidadáns. Os principios reitores da política social e económica. As garantías dos dereitos e liberdades. Suspensión xeral e individual destes. O Valedor do Pobo.6. A Coroa. As Cortes Xerais. Estrutura e competencias. Procedemento de elaboración das leis. Formas de goberno. O goberno e a Administración. Relacións do goberno coas cortes Xerais. Funcións do goberno.7. O Poder Xudicial. Principios constitucionais. Estrutura e organización do sistema xudicial español. O Tribunal constitucional.8. Organización territorial de Estado. As comunidades autónomas. O Estatuto de autonomía de galicia. Estrutura e disposicións xerais. Institucións: Parlamento. Presidente e consello de goberno. Mención ao Tribunal Superior de Xustiza.9. Relación da Xunta de galicia coa Administración do Estado e con outras comunidades autónomas. Competencias da comunidade Autónoma de galicia. A reforma do Estatuto de autonomía para Galicia.10. O dereito administrativo. Fontes e xerarquía das normas.11. O acto administrativo. concepto. Elementos. clases. A validez dos actos administrativos; nulidade e anulabilidade. Notificación de actos administrativos. cómputo de prazos. Recursos administrativos. Alzada e reposición; o recurso extraordinario de revisión.12. O procedemento administrativo. concepto e principios xerais. clases. Os interesados. A estrutura do procedemento administrativo.13. O réxime local español. Principios constitucionais e regulación xurídica. Tipos de entidades locais.14. O municipio. concepto e elementos. competencias municipais. A provincia: concepto, elementos e competencias.15. A organización e funcionamento do municipio. O Pleno. O alcalde. A Xunta de goberno Local. Outros órganos municipais.16. Bens, actividades e servizos públicos na esfera local.17. Ordenanzas, regulamentos e bandos. clases e procedemento de elaboración e aprobación.18. A licenza municipal. Tipos. Actividades sometidas a licenza. Tramitación.19. Función pública local. A súa organización. Adquisición e perda da condición de funcionario. Dereitos, deberes e incompatibilidades dos funcionarios. Situacións administrativas.20. Lei orgánica de forzas e corpos de seguranza. Disposicións xerais. Principios básicos de actuación. Disposicións estatutarias comúns. Réxime disciplinario.21. Lei orgánica de forzas e corpos de seguranza. Funcións da policía local.22. Lei de coordinación das policías locais de galicia. Estrutura e aspectos esenciais.23. A selección, formación, promoción e mobilidade das policías locais de Galicia.24. Réxime disciplinario da policía local. Réxime de incompatibilidades. Segunda actividade. Retribucións.25. A policía local como instituto armado de natureza civil. Lexislación aplicable sobre armamento. O uso de armas de fogo.26. A actividade da policía local como policía administrativa I: consumo, abastos, mercados. Venda ambulante.27. A actividade da policía local como policía administrativa II: espectáculos públicos e actividades recreativas e establecementos públicos.28. A actividade da policía local como policía administrativa III: urbanismo. Infraccións e sancións. A protección ambiental: prevención e calidade ambiental, residuos e disciplina ambiental.29. A Lei de emerxencias de galicia: aspectos fundamentais.30. Os plans de emerxencia. coordinación de todas as administracións. Actuación policial.31. Concepto e contido do dereito penal. Principios que o informan. Principio de legalidade. Principio de irretroactividade e as súas excepcións.32. Delitos e faltas. circunstancias modificativas da responsabilidade criminal.33. Persoas responsables: autores e cómplices. graos de execución do delito.34. Delitos cometidos con ocasión do exercicio dos dereitos fundamentais e das liberdades públicas garantidos pola constitución. Delitos cometidos polos funcionarios públicos contra as garantías constitucionais.35. Delitos contra a Administración pública.36. Atentados contra a autoridade e os seus axentes. Desordes públicas.37. Homicidio e as súas formas. Faltas contra as persoas.38. Delitos e faltas contra o patrimonio e a orde socioeconómica.39. Delitos contra a saúde pública. Tráfico de drogas.40. Delitos relativos á ordenación do territorio e á protección do patrimonio histórico e do ambiente.41. Delitos contra a seguranza viaria. Faltas cometidas con ocasión da circulación de vehículos a motor. Lesións e danos imprudentes.42. As penas. concepto, clases: privativas de liberdade, privativas de dereitos e multa. clasificación pola súa gravidade: graves, menos graves e leves.43. A policía local como policía xudicial. Lexislación e funcións.44. O atestado policial na Lei de axuizamento criminal. concepto e estrutura.45. Entrada e rexistro en lugar pechado. Intervención das comunicacións telefónicas. Intervención das comunicacións postais. Uso da información obtida por estes medios.46. Detención: concepto, clases e supostos. Prazos de detención. Obrigas do funcionario que efectúa unha detención.47. Contido da asistencia letrada ao detido. Dereito do detido. Responsabilidades penais en que pode incorrer o funcionario que efectúa unha detención. O procedemento de habeas corpus.48. Lei de seguranza viaria. Regulamentos de desenvolvemento. Estrutura e conceptos xerais.49. Normas xerais de circulación: lugar na vía, velocidade, prioridade de paso. cambios de dirección e sentido. Adiantamentos. Parada e estacionamento.50. Vehículos e transportes especiais. cinto e casco de seguranza. circulación por zonas peonís. Comportamento en caso de emerxencia.51. Sinais de circulación. clasificación e orde de prioridade.52. Permisos e licenzas de condución: as súas clases. Intervención, suspensión e revogación.53. Transporte de mercadorías perigosas por estrada. Normativa legal. Intervención en caso de accidente. A inspección técnica de vehículos. Transporte escolar: normativa vixente. O tacógrafo: definición e uso.54. Procedemento sancionador por infraccións á normativa de circulación. Actuacións complementarias. Inmobilización e retirada de vehículos da vía pública. carencia do seguro obrigatorio.55. Accidentes de circulación: definición, tipos e actuacións da policía local.56. Alcoholemia. Datos. A súa consideración segundo a normativa vixente. Doutrina constitucional. Procedemento de indagación do grao de impregnación alcohólica.57. Estrutura económica e social de galicia: demografía, economía, servizos públicos, sociedade civil, novas tecnoloxías, patrimonio ecolóxico, social e cultural.58. Vida en sociedade. Proceso de socialización. Formación de grupos sociais e masas. Procesos de exclusión e inclusión social. A delincuencia: tipoloxías e modelos explicativos.59. Minorías étnicas e culturais. Racismo e xenofobia. Actitude policial ante a sociedade intercultural. A policía como servizo á cidadanía. colaboración con outros servizos municipais.60. Igualdade de oportunidades de homes e mulleres: conceptos básicos; socialización e igualdade; políticas públicas de igualdade de xénero.61. Comunicación: elementos, redes, fluxos, obstáculos. comunicación con superiores e subordinados. Dirección de equipos de traballo. concepto e características do mando: funcións, estilos, metodoloxía; relación cos subordinados; técnicas de dirección e xestión de reunións.62. Toma de decisións: proceso, deberes cara á organización; poder e autoridade.63. A policía na sociedade democrática. O mandato constitucional. Valores que propugna a sociedade democrática. A dignidade da persoa. Sentido ético da prevención e a represión.64. Responsabilidade no exercicio profesional. Principio de xerarquía e subordinación. Relacións interpersoais. Integridade e imparcialidade. consideración ética da dirección de persoal.65. Deontoloxía profesional. Código de conduta para funcionarios encargados de facer cumprir a lei. Declaración do Consello de Europa sobre a Policía. Principios básicos de actuación policial desde a perspectiva deontolóxica. Segundo exercicio – Exercicio de carácter práctico Consistirá na resolución dun caso práctico relacionado co temario do primeiro exercicio, que os aspirantes terán que desenvolver no tempo máximo dunha hora. Este exercicio deberá ser lido obrigatoriamente ante o tribunal en sesión pública. Neste exercicio valorarase a capacidade de análise e a aplicación razoada dos coñecementos teóricos á resolución dos problemas prácticos presentados. O exercicio será determinado polo tribunal inmediatamente antes da realización do mesmo. A proba cualificarase de 0 a 10 puntos, debéndose obter unha puntuación mínima de 5 puntos para non quedar eliminado. C. CURSO DE CAPACITACIÓN A superación do curso de capacitación na Academia galega de seguridade pública resulta obrigatoria para acceder á condición de persoal funcionario de carreira do Concello de Culleredo - escala administración especial - subescala servizos especiais – clase policía local – denominación: inspector - grupo titulación A2. No caso da non incorporación ao curso ou de abandono deste sen rematalo, agás por causas excepcionais, considerarase que o aspirante non superou o proceso selectivo. O alumnado que non supere o curso de capacitación perderá todos os dereitos acadados no proceso selectivo.6. DESENVOLVEMENTO DO PROCESO SELECTIVO.6.1. A cualificación da fase de concurso será publicada no taboleiro de anuncios e na páxina web do Concello (www.culleredo.es), non tendo que mediar prazo previo algún entre a publicidade das cualificacións da fase de concurso e o chamamento de aspirantes e inicio da fase de oposición.6.2. O lugar, data e hora de celebración do primeiro exercicio establecerase na resolución na que se aprobe a lista definitiva de aspirantes admitidos e excluídos.6.3. Desde o remate dun exercicio ata o comezo do seguinte, deberá transcorrer un prazo mínimo de corenta e oito horas e un máximo de corenta días hábiles. A publicación dos anuncios de celebración dos restantes exercicios será efectuada polo tribunal no local onde se celebrara o exercicio precedente, no taboleiro de anuncios e na páxina web do Concello (www.culleredo.es), cunha antelación mínima de doce horas, se se trata do mesmo exercicio, ou de vintecatro horas, se se trata dun novo.6.4. Os/as aspirantes serán convocados/as para cada exercicio mediante chamamento único. Ao comezo de cada exercicio os/as candidatos/as serán chamados por orde alfabético do apelido en dúas ocasións. Quen non compareza aos chamamentos efectuados será excluído do proceso selectivo. As/os aspirantes deberán concorrer ás probas cun documento oficial que permita a súa identificación. O tribunal poderá requirírllelo en calquera momento para que acrediten a súa personalidade.6.5. Nas probas selectivas garantirase a liberdade de elección de lingua galega e de lingua castelá. 6.6. Cando os exercicios non poidan ser realizados de forma conxunta, a actuación dos/as aspirantes efectuarase por orde alfabética de apelidos e nome, dando comezo pola letra que resulte do sorteo anual polo que se determina a orde de actuación das/os os aspirantes en todas as probas selectivas que se celebren durante o ano no ámbito da o ámbito da Administración Xeral do Estado, e que se publica no Boletín Oficial do Estado.6.7. A cualificación de cada un dos exercicios da fase de oposición será publicada no local onde se celebrara o exercicio, no taboleiro de anuncios e na páxina web do Concello (www.culleredo.es). 6.8. Rematada a fase de oposición do proceso selectivo, o tribunal propoñerá ao órgano convocante e fará público o nome da/o aspirante aprobado. O tribunal comunicará tamén o nome da/o aspirante que aínda que superara o proceso selectivo, non resultou aprobado por obter unha puntuación de ordinal inferior ao número de prazas convocadas. En caso de empate, a orde establecerase atendendo sucesivamente aos seguintes criterios: maior puntuación na fase de concurso; maior puntuación no apartado “A.2. Antigüidade” da fase de concurso; maior puntuación no apartado “A.2. Antigüidade” da fase de concurso; maior puntuación no apartado “A.3. Formación e docencia” da fase de concurso; maior puntuación no apartado “A.4. Distincións e recompensas oficiais” da fase de concurso; maior puntuación no apartado “A.5. Idiomas” da fase de concurso; maior puntuación no “Segundo exercicio - Exercicio de carácter práctico” da fase de oposición; discriminación en favor da muller, para o suposto de existir infrarrepresentación feminina no cadro de persoal do corpo de policía do concello (RDL 2/2015, do 12 de febreiro, da Vicepresidencia e Consellería de Presidencia, Administracións Públicas e Xustiza, pola que se aproba o texto refundido das disposicións legais da comunidade Autónoma de Galicia en materia de Igualdade) e por último orde alfabética de apelidos e nome, dando comezo pola letra que resulte do sorteo anual polo que se determina a orde de actuación das/os os aspirantes en todas as probas selectivas que se celebren durante o ano no ámbito da Administración Xeral do Estado, e que se publica no Boletín oficial do Estado.6.9. No caso de renuncia, falecemento, falta de xustificación dos requisitos para o nomeamento, incapacidade absoluta sobrevida, ou outros supostos en que o aspirante aprobado non chegue a tomar posesión, e sempre con anterioridade ao desenvolvemento do curso correspondente, o órgano convocante deberá substituílo pola/o seguinte aspirante segundo a orde de puntuación acadado.6.10 O concello comunicará á Academia Galega de Seguridade Pública os datos do alumnado que debe incorporarse ao curso selectivo, e solicitará a reserva da praza correspondente.6.11 Para o desenvolvemento do curso selectivo de formación, as persoas aprobadas serán nomeadas persoal funcionario en prácticas, cos dereitos e deberes que legalmente lles correspondan segundo a súa situación e categoría.6.12 Unha vez superado o curso selectivo, a academia emitirá informe ao concello correspondente certificando tal circunstancia, de xeito que se poida proceder ao nomeamento como persoal funcionario de carreira e á toma de posesión.6.13. Revisión exercicios. Os/as aspirantes poderán solicitar ata as 14:00 horas do día hábil seguinte ao publicación das cualificacións de cada exercicio, solicitar a revisión do exame mediante instancia presentada no Rexistro xeral do Concello de Culleredo ou en calquera das formas establecidas no artigo 16 da Lei 39/2015, de 1 de outubro, do procedemento administrativo común das administracións públicas. Co fin de que poidan ser atendidas, a presentación das instancias por calquera outro medio distinto ao da presentación no Rexistro xeral do Concello de Culleredo, deberá ser comunicada vía fax (número 981 67 76 46) no prazo indicado (ata as 14:00 horas do dia seguinte hábil). 7. NOMEAMENTO. TOMA DE POSESIÓN. ASIGNACIÓN INICIAL DE POSTOS.7.1. O tribunal enviará ao alcalde/sa ou concelleiro/a delegado/a proposta de nomeamento como persoal funcionario de carreira do Concello de Culleredo - escala administración especial - subescala servizos especiais – clase policía local – denominación: inspector - grupo titulación A2, da/do aspirantes que tivera superado o proceso selectivo incluído o curso de capacitación para a nova categoría. O tribunal poderá declarar deserta a praza obxecto da presente convocatoria por non superar o proceso selectivo ningún/ha das/os aspirantes.7.2. A proposta do tribunal de nomeamento de persoal funcionario de carreira á que se fai referencia no punto anterior será elevada a definitiva por resolución do alcalde/sa ou concelleiro/a delegado/a, resolución que se publicará no Boletín Oficial da Provincia.7.3. A toma de posesión efectuarase no prazo dun mes, a partir da publicación do nomeamento no Boletín Oficial da Provincia.8. RECURSOS.8.1. Contra o acordo de aprobación das presentes bases, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes a contar desde a súa publicación; ou ben, directamente, recurso contencioso-administrativo ante a xurisdición Contencioso-Administrativa da Coruña que corresponda, no prazo de dous meses, desde a súa publicación. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición.8.2. As convocatorias e cantos actos sexan ditados polo tribunal, poderán ser impugnadas polos interesados, de acordo co establecido na Lei 39/2015, de 1 de outubro, do procedemento administrativo común das administracións públicas, e na Lei da xurisdición contencioso-administrativa. Culleredo, 27 de decembro de 2017 A concelleira de Seguridade cidadá, Recursos humanos e Réxime interior Asdo/ Marta María Figueroa Fuentes PD Resolución 10/11/2017; BOP nº218 do 16/11/2017